Borderlands

Borderlands-serien er en rekke action-rollespill i science fiction-setting som blir utviklet av Gearbox Software og utgitt av 2K Games. Serien kan spilles på en rekke plattformer og utmerker seg blant annet ved en humoristisk tone og 3D-fremstillingen, som er holdt i en tegnefilmaktig stil, såkalt «cell shading».

Det er hittil utkommet tre spill i hoveddelen av serien,  Borderlands fra 2009, Borderlands 2 fra 2012 og Borderlands: The Pre-Sequel! (som er utviklet av 2Ks australske avdeling) fra 2014. I tillegg er det utgitt flere «spin-offs» deriblant det episodiske Tales from the Borderlands, som er utviklet av Telltale Games.

Per august 2015 var det solgt over 15 millioner spill i serien.

 Handlingsreferat 
Spilleren skal velge en av de tilgjengelige karakterene, som representerer «Vault Hunters» som har reist til planeten Pandora for å finne planetens sagnomsuste Vault, et hvelv fylt av enorme verdier. Hver Vault Hunter har forskjellige unike evner. Spillerne må gjennomføre oppdrag og utforske Pandora samtidig som de håndterer det voldelige Pandora-dyret, gale åtseldyr som har strandet på planeten, samt forskjellige militære grupperinger som forsøker å stoppe spilleren. Hver gang man fullfører oppdrag og beseirer fiender, tjener man penger og erfaring som brukes til å utvide spillerens ferdighetstre. Hvis spilleren mister helse, eller faller ned i bunnløse avgrunner, kommer avataren tilbake ved det siste sjekkpunktet, men med noe mindre penger.

De forskjellige oppdragene er spredt over forskjellige kart. Når spilleren når spesielle punkt på kartene, kan man teleportere til et hvilket som helst annet tidligere besøkt kart. Ellers må spillere nå visse punkter på kantene av kartet før de kan komme videre til et annet område. Enkelte kart lar spilleren bruke et væpnet kjøretøy for å hjelpe til med å krysse større kart, eller for å håndtere kraftigere motstandere. Spilleren kan bruke en rekke forskjellig utstyr og våpen, som pistol, hagle, rifle, snikskyttervåpen eller rakettkastere. Motstandere kan også ha unike egenskaper og dukke opp i kraftigere varianter, for eksempel skapninger som kan spytte etsende syre eller flammer. Våpen og annet utstyr kan selges eller kjøpes ved forskjellige automater spredt rundt på kartene. Nesten alle salgsautomater inkluderer også et sjeldent tyvegods som bare finnes i en begrenset mengde i spillet, hvoretter maskinens inventar roteres med annerledes utstyr.

Pandora antas å være rik på mineraler, noe som fører til at en rekke mega-organisasjoner sender romskip dit for å utnytte naturressursene. Men når de først ankommer, finner de lite av verdi utenom enkelte romvesen-artefakter fra en lenge utdødd rase kjent som eridianerne. I tillegg finnes det forskjellige innfødte livsformer som gjør det alt for farlig å kolonisere resten av planeten. Mange av organisasjonene forlater derfor planeten, men etterlater arbeidsstyrken sin: tidligere fanger som er tvunget til å arbeide der. Men store deler av planeten blir etterhvert overtatt av banditter og plyndrere. En studie av romvesen-artefaktene fører imidlertid til oppdagelsen av mytiske «Eridian Vaults» fylt med utallige skatter og andre rikdommer. Men disse områdene blir bevoktet av ekstremt kraftige og eldgamle monstre.

Forskjellige organisasjoner og militære styrker vender tilbake til planeten, sammen med en rekke «Vault Hunters» som ønsker å finne hvelvene selv. Kort tid etter at Dahl-selskapet forlater planeten Pandora i begynnelsen av Borderlands, ankommer fire Vault Hunters: Roland, Lilith, Mordecai og Brick. De blir veiledet av en mystisk enhet, kalt skytsengelen, som bor innenfor planetens kommunikasjons-EchoNet-system. De forsøker å finne deler av hvelv-nøkkelen, men advart om at hvelvet bare kan nås hvert 200. år. De fullfører til slutt nøkkelen, men kommer umiddelbart i konflikt med Atlas-selskapet som kommer tilbake for å kreve hvelvet og resten av Pandora. Vault Hunters kjemper tilbake mot Atlas og finner hvelvet, men slipper samtidig ut et gigantisk monster, kalt «Destroyer».

Action-rollespill
 Borderlands (2009)
 Borderlands 2 (2012)
 Borderlands: The Pre-Sequel! (2014)
 Borderlands 3 (2019)
Andre spill
 Tales from the Borderlands (November 2014 til oktober 2015) for en rekke plattformer. Spillet er delt opp i episoder, og mer karakter-drevet enn resten av serien.
 Borderlands Legends (31. oktober 2012), strategispill for iOS
 Borderlands Online var planlagt som et MMORPG (online-rollespill for mange brukere), men ble kansellert i november 2015.
 Tiny Tina’s Assault on Dragon Keep (2021)
 Tiny Tina's Wonderlands (2022)

Samlinger
 Borderlands: The Handsome Collection (Mars 2015) består av versjoner av spillene Borderlands 2 og Borderlands: The Pre-Sequel! som er tilpasset PlayStation 4 og Xbox One.

Referanser

Kategori:Borderlands-serien